เนืองจากดิฉันเป็นโรคลมชัก โดยเลือกวิธีการคุมกำเนิดชนิด 3 เดือนแต่ช่วงสัปดาห์นี้มีอาการปวดน่วงท้องน้อย หิวบ่อยแต่กินได้ไม่เยอะ เลยซื้อที่ตรวจครรภ์มาตรวจหลังจากหยดไปตอนแรกขึ้นแค่ 1 ขีด แต่พอมาดูอีกที่ทิ้งระยะเป็นชั่วโมงมีขีดที่ 2 รางๆ เลยอยากจะถามคุณว่า อาการแบบนี้เป็นอาการขแงการตั้งครรภ์หรือเปล่าคะ
สวัสดีค่ะ หากฉีดยาคุมกำเนิดได้อย่างถูกต้อง คือไปฉีดตามกำหนดนัด ฉีดยาเข้าสู่ชั้นกล้ามเนื้อ และไม่ได้มีการนวดคลึงบริเวณที่ฉีด ยาฉีดคุมกำเนิดจะสามารถป้องกันการตั้งครรภ์ได้มากกว่า 99% หรือมีโอกาสเกิดการตั้งครรภ์เพียงแค่ 2 คนใน 1000 คนที่ฉีดยาคุมการตรวจการตั้งครรภ์ด้วยชุดตรวจปัสสาวะหากตั้งทิ้งไว้นานเป็นชั่วโมงจะเห็นเป็น 2 ขีดลางๆ ได้ ซึ่งเกิดจากปัสสาวะระเหยออกไปและทิ้งรอย (evaporation lines)การตรวจที่ถูกต้อง คือควรอ่านผลภายใน 5 นาทีหลังทดสอบค่ะสำหรับอาการปวดหน่วงท้องน้อย และมีเลือดสีน้ำตาลออกมา อาจเป็นผลข้างเคียงของยาฉีดคุมกำเนิดได้ หากอาการเป็นไม่รุนแรงและเป็นไม่กี่วัน อาจไม่ต้องทำอะไร แต่หากมีอาการปวดท้องน้อยมากขึ้นเรื่อยๆ หรือมีเลือดออกทุกวัน ควรไปพบแพทย์เพื่อหาสาเหตุค่ะ